**vertij**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vertij

uneori totul se învârte în mintea mea

şi mă simt de parcă aş fi coborât dintr-un carusel

sau aş fi băut câteva beri în plus

mă clatin şi nici măcar nu încerc să merg drept

pentru că n-am încotro

sau pentru ce

simt golul cum mă apasă

nu răspund nici la telefonul "iubitei"

care sigur m-ar întreba

" ce faci dragă, nu vii să...?"

mă chircesc pe canapea şi închid ochii

poate o să adorm

sub pleoapele lăsate văd turme de oi

urcând spre munţi de verdeaţă

şi-o barcă ce pluteşte-n derivă

mânată de vânt

stropită de ploi

hipnotic aud pendulul

cum clipele-mparte

şi lumea toată se-nvârte

se-nvârte...